ઈન્ટર્વ્યૂ ઈન્ટર્વ્યૂની જગ્યાએ રહયો અને હું બાળકનાં માતા-પિતાને શોધવા મારા ગામ ભણી પાછો ફર્યો. વહેલી સવારે મારા ગામમાં પ્રવેશતા જ વાતો સાંભળવા મળી કે, ગામના કરોડપતિ શિપબ્રેકર્સ જિજ્ઞેસભાઈના પૈસાથી લલચાઈને તેમનો જ દક્ષિણમાંથી આવેલો જૂનો ડ્રાઈવર જિજ્ઞેસભાઈની જ કાળા રંગની કારમાં તેમના દીકરાની એક વર્ષની દીકરીનું અપહરણ કરી રાતે ભાગી ગયો છે. મેં મનોમન ભગવાનનો (શિવજીનો જ હોય ને) આભાર માન્યો કારણ કે એ જ બાળકી હેમખેમ મને મળી આવી હતી. જે અત્યારે મોટરમાં ઘસઘસાટ ઊંઘી ગઈ હતી. હું સીધો જ જિજ્ઞેસભાઈને ઘરે ગયો.